lflage/wiki-talks huggingface dataset:
Kategoria eztabaida:Eraso terroristak

message: Kategoriaren izena aldatzea proposatzen dut: eraso terroristak ordez, atentatuak. Erakunde bat oro har terrorista den ala ez baiezta daiteke, baina eraso edo ekintza jakin bat terrorista den zehaztea nahiko eztabaidagarria izan daiteke, erakunde terrorista askok batzuetan sabotaiak eta magnizidioak ere egin dituztelako. - --Joxemai; (erantzunak) 14:23, 8 ekaina 2013 (UTC)
=== Aldaketaren alde ===
*  - --Joxemai; (erantzunak) 14:23, 8 ekaina 2013 (UTC)
=== Aldaketaren aurka ===
=== Neutral ===
thread_title:  Izena aldaketa 

message: *  - --Joxemai; (erantzunak) 14:23, 8 ekaina 2013 (UTC)
thread_title:  Aldaketaren alde 

thread_title:  Aldaketaren aurka 

thread_title:  Neutral
Txantiloi eztabaida:Koord

message: Hello, you may have heard in the news that recent features let users Go on a Wikipedia scavenger hunt with Wikipedia Nearby. For those features to work, however, you need templates like this to give MediaWiki the coordinates using the GeoData syntax.
In short, I suggest you to copy or adapt the last code of w:en:Template:Coord, with w:en:Module:Coordinates etc. If you need help, you can probably ask en.wiki users. Nemo 14:41, 10 ekaina 2013 (UTC)
thread_title:  Update the template for more features
Eztabaida:Atez ateko zabor bilketa

message: Kiriku lankideak 2013ko ekainaren 16an egindako ekarpenak ezabatu egin ditut, ikuspuntu neutrala ez duten edukiak direlako. Sistemaren desabantailak ataleann, banan banan kritikatu ditu argudioak, falaziazko Tu quoque argudioak erabiliz gehienetan (adibidez, kostuak handiagoak direla esatean, atez atekoaren aurkakoak erraustegien aldekoak direla baieztatuz). Wikipedia ez da foro bat, aukera baten aldeko eta aurkako argudioak eztabaidatzeko. Artikulu hau gainera atez ateko sistemari buruzkoa da eta Gipuzkoako eztabaida beste artikulu batean lantzen da; han aukera bataren eta bestearen aldeko argudioak aipa daitezke, baina betiere argudio bakoitza jarraian deslegitimatu gabe. Argudioak aipatu egin beharko lirateke soilik. - --Joxemai; (erantzunak) 06:33, 17 ekaina 2013 (UTC)
thread_title:  Sistemaren desabantailak
Eztabaida:Indarkeria ez aktibo

message: Eskertzekoa da gai honi buruzko sarrera berri bat egitea wikipedian, baina oinarrizko oker bat zuzendu behar dela uste dut.
Lehen lehenik,sarrera bera dago oker, "Indarkeria-ez aktiboa" aktiboa ez den indarkeriaz ari baita; ondorioz,  artikuluaren edukia irakurrita "indarkeria-eza aktiboa"  izan daiteke izenburu egokiena,  hainbat taldek orain arte erabilitakoa.
Suposatzen dut sarreraren izenburua egileak edo wikipediako editoreren batek aldatu beharko duela.
Mila esker eta aurrera.
Iñaki
replies: text: Izena ez da hiztegi guztietan; izen hori eza bihurtzen da artikulua erantsita duenean, eta ez beste inoiz ere. Beraz, proposatu duzun izen hori, indarkeria-eza aktiboa, euskal gramatikaren kontrakoa da, beste bi adibide hauek bezain desegokia:

text: * *indarkeria-ugaritasuna latza erabiltzen dute (euskara txukunean, indarkeria-ugaritasun latza).

text: * *indarkeria-urritasuna nabarmenarekin erantzun zioten (euskara txukunean, indarkeria-urritasun nabarmenarekin).

text: Bestetik, zuk diozun esanahia («aktiboa ez den indarkeria») izateko, marratxoa beste toki batean jarri beharko litzateke: izenburuak dituen azken bi hitzen artean, eta ez lehenengo bi hitzen artean (indarkeria ez-aktiboa baita aktiboa ez den indarkeria).

text: Ondo izan. --Xabier Armendaritz  2013-06-24, 14:46 (UTC)
Joseba Ossak hauxe idatzi du:
"Hori bai, hizkuntza aldetik, esaiozu, mesedez, “indarkeria-ez aktiboa” gaizki dagoela. Badirudi “indarkeria ez-aktiboa” esaten duela, hau da, “violencia no-activa” eta juxtu alderantzizkoa da. Horregatik jarri behar da “indarkeria-eza aktiboa”. 
Eta guk liburuan erabili genuen bezala, ea posible den honela erabiltzea:
-“Noviolencia edo no-violencia = indarkeria-eza
-noviolento-a, edo no-violento-a = indarkeria-ezazko 
-acción noviolenta = indarkeria-ezazko ekintza"-Joxerrazabala (eztabaida) 19:33, 29 ekaina 2013 (UTC)

text: indarkeria-ez aktiboa eta indarkeria ez-aktiboa nahas daitezkeela? Egia da, baina horrek ez du lizentziarik ematen *ekonomia-krisia latz hau bezalako sintagma bat eratzeko, mugatzailea behar ez den tokian jarrita. Izan ere, *herri-institutua ederra edo *polizia-etxea handia sintagmak bezain desegokia da *indarkeria-eza aktiboa agramatikal hori. Era berean, no-violento itzultzeko, indarkeria-ezeko da euskararen gramatikak eskatzen duena.

text: Nahasbidea kendu nahi bada, beste bide batetik jo beharko da, adibidez: indarkeriagabetasun aktiboa. Hala ere, indarkeriagabetasun horrek erabilerarik ez duenez (nik behintzat ez dut agerpenik aurkitu), nahasgarria izan daitekeen forma horri eutsi beharko diogu. Jende askok zu izan ezik eta zu ez ezik formak ere nahasten ditu, baina horregatik ez diogu forma egokiak erabiltzeari utziko.

text: Goraintziak Josebari. --Xabier Armendaritz  2013-07-01, 08:20 (UTC)
thread_title:  ''Indarkeria-ez aktiboa'' izenburua
Eztabaida:Stjepan Filipović

message: Duda bat sortzen zait. Ivo Andrić-en orrialdea TX-rekin azaltzen da, eta Stjepan Filipoć-ena ez. Ez dakit zein den irizpidea, baina ez litzateke egokiagoa bietan letra bera erabiltzea? 
replies: text: Ivo Andritx serbokroazierazko idazlea zen, eta bere izena zirilikoz idazten zuen; beraz, haren abizena latindar alfabetora ekartzean, Euskaltzaindiak euskara baturako emandako 156. araua aplikatu behar da (Alfabeto zirilikoz idatzitako izenak euskarara aldatzeko transkripzio-sistema). Stjepan Filipović, berriz, kroaziarra zen, eta Kroazian latindar alfabetoz idatzi ohi dutenez (euskaraz bezala), ez da haren abizena transkribatu behar. --Xabier Armendaritz  2013-07-03, 11:39 (UTC)

text: Dena dela, Serbian ere latindar alfabetoa gero eta erabiliagoa denez, egia da hango deiturak zirilikotik ez transkribatzeko baizik Serbian latindar alfabetoz ematen duten baliokidea zuzenean hartzeko joera nagusitzen ari dela (ikus, adibidez, Slobodan Milošević). Beharbada Ivo Andritx idazlearen kasua berraztertu beharko litzateke... Euskaltzaindiari galdetuko diot, ea argibiderik ematen diguten. --Xabier Armendaritz  2013-07-03, 12:08 (UTC)
Milesker Xabier. Oso argigarriak zure azalpenak.
thread_title:  -tx edo -ć
Eztabaida:Traineru estropada

message: Estropada arraunean besterik ez da egiten.
Gainerakoak ontzi-lasterketak dira. Kitto.
Ahaztu erdarazko terminologiaz!! - 
replies: text: Tradizioan hala izan da, baina gaur egungo hiztegietan begiratuz gero, estropada izenaren esanahia zabaldu egin da:

text: * Zehazki: regata1 f kir estropada: regata de traineras, traineru estropada.

text: * Euskalterm:
replies: text: :: bote de regatas = estropada-ontzi [Hiztegi terminologikoa] [2000]
replies: text: :: recorrido de regatas = estropaden ibilbide = champ de course [Hiztegi terminologikoa] [2003]

text: :: regata = estropada [Hiztegi terminologikoa] [2003]

text: :: estropadak = regatas = regattas [Kontsulta-fitxak] [1993]

text: :: regatas ior = ior estropadak = ior racing (international off-shore rules) [Kontsulta-fitxak] [1993]

text: * Elhuyar Zientzia eta Teknologiaren Hiztegi Entziklopedikoa:  [es] regata: 1. Itsas.Itsasontzien, eta bereziki traineruen, arteko norgehiagoka. [eu] estropada = [en] regatta, race, heat, series = [fr] régate, serie, course, épreuve

text: * Elhuyar gaztelania-euskara hiztegia: 2 regata s.f. Dep. [en general] estropada; [sólamente la que se practica con embarcación de remo] arraunketa. Regata de traineras: traineru-estropada.

text: Horiek guztiak ikusita, artikulua aldatzera noa. --Xabier Armendaritz  2013-07-09, 08:41 (UTC)
thread_title:  Estropaden definizioari buruz
Eztabaida:Abiadura handiko tren

message: Artikuluaren lehenengo esaldian hurrengoa esaten da:
Abiatura handiko trena (AHT) dauden trenbide hobetuetan 200 km/h eta trenbide berri berezietan 250 km/h abiaduraraino irits daitekeen tren edo burdinbide sarea da.
Erreferentziako web orrialdean, aldiz, hurrengoa esaten da, ingelesez:
high speed is a combination of all the elements which constitute the “system”: infrastructure (new lines designed for speeds above 250 km/h and upgraded lines for speeds up to 200 or even 220 km/h
Hau da, euskarazko artikuluan eta erreferentziako orrialdean esaten direnak ez datoz bat. Erreferentziako orrialdean esaten dena da trenbide hobetuetan 200 - 220 km/hko abiaduraraino irits daitekela burdinbidea, eta trenbide berrietan 250 km/h-tik gorako abiadurak.
Uste dut aldatu beharko litzatekela
--Laukatu (eztabaida) 23:18, 6 uztaila 2013 (UTC)
replies: text: --Xabier Armendaritz  2013-07-08, 09:16 (UTC)
thread_title:  abiadura handia
Eztabaida:Jondoni Joanes Batista eliza (Donibane Lohizune)

message: Jondoni Donibane Bataiatzailearen elizaren izena desegokia dela uste dut. Izan ere, San Joan Donibane-ren bertsua da. Hortaz, Jondoni (kristaudiaren lehenengo doneekin erbiltzen den izena) San bezalakoa denez, Jondoni soberan egongo litzateke Donibane izenarekin. Ene iritziz, Donibane Bataiatzailearen eliza izen zuzena da. 
replies: text: Euskara batuan, proposatu duzun izena ez da egokia. Ikus Euskaltzaindiak euskara baturako emandako 66. araua (Santutegiko izen ohikoenak). Donibane («San Joan» esan nahi zuen Done Ibane izenetik eratorria) toponimiarako eta jaiegunerako forma da; Joan eta Joanes dira santuaren izenerako aukera bakarrak.

text: Bestalde, San jarri ordez Jondoni ezartzea egoki litzateke, baldin eliza horretarako hala erabiltzen dela frogatzen bada (Euskaltzaindiaren 125. araua: San, santu, done eta besteren erabilera).

text: Beraz, aldatzekotan (baldin eliza horretarako Jondoni eta Joanes erabiltzen direla frogatzen bada), Jondoni Joanes Bataiatzailearen eliza izenera alda liteke; baina San Joan Bataiatzailearen eliza izenak ez du akatsik. --Xabier Armendaritz  2013-07-08, 08:53 (UTC)
replies: text: : Badakit, San Joan Bataiatzailearen eliza izena egokia dela; baita Jondoni Donibane Bataiatzailearen eliza izena desegokia dela ere. Donibane Bataiatzailearen eliza izena proposatu nuen Euskaltzaindiak euskara baturako emandako 66. araua ez nuelako ezagutzen.

text: : Mila esker zure azalpenengatik.

text: Kaixo. Euskaltzaindiak, goian aipatu dudan 125. arauan, hauxe dio hitzez hitz:

text: Eliza horren izenean San gomendatuaren ordez Jondoni ezartzeko, lehenik frogatu egin behar da eliza horretarako badela tradizio bat, erabilera bat, eskuarki erabiltzekoa den San formaren ordez Jondoni erabiltzea oinarritzen duena. Halako frogarik inork ekarri ez duenez eta neronek ere aurkitu ez dudanez (bila aritu bainaiz, alferrik), San Joan Batailatzailearen eliza formara ekarri dut atzera.

text: Inork froga hori ekarri ezean, ez aldatu, mesedez. --Xabier Armendaritz  2013-07-09, 11:15 (UTC)
replies: text: : Euskaltzaindiak euskara baturako emandako 66. araua irakurri dut eta eliza hau Bataiatzailearena denez, beharbada Joan izena desegokia da eta Joanes jarri beharko litzateke. Ene aburuz, San Joanes Bataiatzailearen eliza izena zuzena izango litzateke.

text: Herria aldizkarian hainbat aipu aurkitu ditut, Jondoni Joanes Batista/Batixta eliza izenarekin. Aldatzera noa. --Xabier Armendaritz  2013-07-09, 11:27 (UTC)
thread_title:  Elizaren izena
Eztabaida:Hungariako Langileen Alderdia

message: Hizkuntzen zutabea Hungariako Langileen Alderdian hobeto legoke, hori, egun duen izena da-eta. 
replies: text: .

text: Lotura horiek aldatzeko lana automatikoki egin ohi dira (halako mantentze lanez arduratzen diren bot edo programa berezien bidez), artikuluari izenburua aldatu eta egun batera-edo. Hala ere, zain egon gabe zerorrek egin nahi izanez gero, erdal wikipedietarako loturen zerrendaren bukaeran ageri den «Edit links» testuan klikatuz egin daiteke aldaketa. Neronek egin dut oraingoan. --Xabier Armendaritz  2013-07-12, 10:50 (UTC)
thread_title:  Artikulua ''Hungariako Langile Alderdi Komunista'' izenburutik ekarrita, erdal wikipedietarako loturak ere ekartzea
Eztabaida:The Gratix

message: Maketarik gabeko taldeen artikuluak ere jaso behar ditugu? Nire ustez, hori da minimoa.--Unai (esan) 10:25, 17 uztaila 2013 (UTC)
replies: text: -Theklan ·  ·  11:53, 17 uztaila 2013 (UTC)

text: --Xabier Armendaritz  2013-07-17, 12:24 (UTC)
thread_title:  Ezabatzeko proposamena
Eztabaida:Trebiñu (argipena)

message: Nahas-mahaskeria dago Trebiñuko artikuluen beste hizkuntzekiko loturekin. Gaztelaniaz garbi ikusten da zein den hiru artikuluen ezberdintasuna. Euskaraz kontzejua eta udalerriaren arteko ezberdintasunak ez dira garbiak. 
replies: text: «Trebiñu» artikulua gaingiroki begiratuta, ez dut nahas-mahaskeria ikusten: artikuluak garbi dio, hasieratik beretik, udalerriari buruzkoa dela. Hori bai, kontzejuari buruzko beste artikulu bat egitea komeni da, dudarik gabe.

text: Zeuk garbi baldin baduzu zertan dagoen nahas-mahaskeria hori, aurrera, egin itzazu aldaketak. Nola egin ez badakizu, hemen aipa ditzakezu, eta wikilariren batek egingo ditu. --Xabier Armendaritz  2013-07-26, 19:55 (UTC)

text: Hobeto jar daitekeela uste baduzu, jar ezazu zeuk. Hau denon artean egiten dugun entziklopedia bat da, beraz ez dago kexatzeko arrazoirik: zerorrek konpondu eta kitto.--Assar; (erantzun hemen) 23:27, 26 uztaila 2013 (UTC)
thread_title:  Nahas-mahaskeria
Kategoria eztabaida:1981eko heriotzak

message: Paulo Txikia hil zeneko urtea ez dago ondo. Ez zen 1981ean hil. 2002ko apirilaren 4an hil zen. 
replies: text: Egiaztatua eta zuzendua. --Xabier Armendaritz  2013-07-30, 11:27 (UTC)
thread_title:  Paulo Txikia
Eztabaida:Berlingo eraikin modernistak

message: Modernista ez da modernoa (gutxienez Espainiako Estatuan). Eraikin, bestalde, lausoegia ikusten dut. Nik Berlingo siedlung modernoak jarriko nuke.--Unai (esan) 16:49, 30 uztaila 2013 (UTC)
replies: text: Erdal wikipedietako artikuluak ikusita (eta, bereziki, ingelesezko, frantsesezko eta gaztelaniazko wikipedietakoak), Estilo modernoko Berlingo urbanizazioak jarriko nuke. --Xabier Armendaritz  2013-07-30, 19:20 (UTC)
thread_title:  Izenburua
Eztabaida:Julian Irizar

message: Joseba Aurkenerena naiz eta nik egin dut euskarazko wikipediarako Julian Irizarri buruzko artikulua, ez baitzegoen euskaraz. 
Horretarako nire artikulu bat erabili dut, beraz, ez dago inolako egile eskubide urratzerik.
Nirekin harremanetan jarri nahi baduzue, horra hor nire helbide elektronikoa:
amalur-baita@wanadoo.fr 
replies: text: Joseba Aurkenerenaren mezu hau jaso dut:

text: Beraz, artikuluak ez du egile eskubiderik urratzen dagoeneko. --Xabier Armendaritz  2014-10-09, 15:19 (UTC)
thread_title:  Egile eskubideak
Eztabaida:Aramera

message: Aupa! Ez dakit Gure Aitaren bizkaierazko bertsioa erabil geinkenentz, baina oker ortografiko batzuk badekoz be. 
replies: text: Entziklopedia honetan euskara batuan idaztea da araua; bestalde, Aita gurea jartzea bera ere ez da oso itxurazkoa: zegoen bezala, anekdotikoa da, eta ez entziklopedikoa. Adibidez, «frantses», «ingeles» edo «gaztelania» artikuluetan ez dugu Aita gurerik jarri, ez eta beharrik ere. Beraz, ezabatu egin dut atal hori. --Xabier Armendaritz  2013-08-21, 15:06 (UTC)
Nik ez dut anekdotikotzat hartzen: adibide moduan primeran dago (testu txiki bat). Beno, aramear alfabetoz balego, askoz hobe. --Marklar (eztabaida) 17:18, 21 abuztua 2013 (UTC)

text: Interesgarria da, dudarik gabe, baina ez dut uste entziklopedikoa denik: ez da horrela jokatzen gaur egungo entziklopedia eredugarrietan, eta ez dugu guk horrela jokatu goian aipatu ditudan eta landuago dauden beste artikulu horietan, adibidez. Informazio bat interesgarria izateak ez du esan nahi entziklopedikoa denik, entziklopedia honetako artikulu jakin batean sartzea egoki denik («Aita gurea munduko hizkuntzetan» izeneko artikulu hipotetiko batean, esaterako, bete-betean litzateke egoki aramerazko Aita gurea sartzea).

text: Dena dela, aramerazko Aita gurea eta haren itzulpena jarri behar diren ala ez, eztabaida orri honetan erabakiko da, baina garbi dagoena da euskarazko bertsioak euskara batuan izan behar duela: ez bizkaieraz, ez gipuzkeraz, ez nafarreraz... Beraz, euskara batuan jarri ezean, ezabatu egin beharko da. --Xabier Armendaritz  2013-08-21, 23:14 (UTC)
thread_title:  ''Aita gurea''
Txantiloi eztabaida:Commonskat

message: Proposatu dut "wikidata" parametro sortua, Wikidata esan duen Commonseko kategoria lotzeko.
Adibidez, txakur orrian:
* :commons:category:txakur lotu badu (orriako izena).
* :commons:category:Dogs lotu du.
*{{commonskat|wikidata=bai}} :commons:category:Dogs lotu du, d:Q144-aren arabera.
{{commonskat}} berdin {{commonskat|{{{PAGENAME}}}}} (orain eta gero)
{{commonskat|wikidata=bai}} berdin {{commonskat|{{#property:P373}}}} (nik proposatu dut)
Proposatu duten aldaketa hau da.--Pere prlpz (eztabaida) 14:52, 23 abuztua 2013 (UTC)
thread_title: Wikidata
Eztabaida:Tortura (Kuartango)

message: Tortura herriko artikulua izanik (Kuartango udalerrian), beharbada es da egokia Kuartangoko mugen mapa honetan kokatzea 
replies: text: Arrazoia. Mapa kendu dut. --Xabier Armendaritz  2021-05-24, 16:30 (UTC)
thread_title:  Kuartangoko mugak adierazten dituen Arabako mapa agertzearen egokitasuna
Eztabaida:Angel Erro

message: : EIMAkoen zerrendetan ez dut idazle hau aurkitu. Hala ere, euskal wikipedian antroponimiarako onartu genuen politikak dioenez, euskal herritar batek euskaraz idazten dituen testuetan modu jakin batean izenpetzen badu, modu horretantxe agertu beharko du wikipedia honetan. «Angel Erro» izenpetzen duela egiaztatu dut, eta hala agertu beharko du hemen, zerorrek aipatu bezala. Aldatzera noa. --Xabier Armendaritz  2013-08-27, 09:33 (UTC)
thread_title:  Anjel / Angel / Ángel
Eztabaida:Asanblada (argipena)

message: Egia da Hiztegi Batuan Euskaltzaindiak asanblea eta asanblada hitzen ordez batzar hitza erabili behar dela arautzen duela. Hala ere, kasu honetan salbuespena egitea zilegi dela iruditzen zait, hitz horietatik asanblearismo eta gazte asanblada eratortzen dira. Asanblea hitzak badu ñabardurarik biltzar eta batzar aldean, seguru asko gaztelaniatik jasota bada ere: bilera zabal, ireki, informal eta autonomoa. Google bilatzaileak 741.000 emaitza ematen ditu asanblada hitzarekin. Nik atxiki egingo nuke hitza. - --Joxemai; (erantzunak) 07:43, 12 iraila 2013 (UTC)
replies: text: Ez dut uste asanblada izena «bilera zabal, ireki, informal eta autonomoa» esanahiarekin errotu denik. Albo erdaretako asamblea/assemblée hitzen baliokide soila dela ematen du, aitzitik: «Asanblada Konstituziogilea», «Frantziako Asanblada Nazionala»... Beraz, nahasgarria litzateke asanblada izena adiera horretarako erabiltzea. Euskal wikipedian euskara batuko arauei jarraitzen diegunez, batzar irekia litzateke izenik egokiena horretarako.

text: Asanblada izenaren erabilera salbuespen jakin batzuetarako mugatuta besterik ez zait iruditzen onargarria: adibidez, gazte asanblada. Izen hori gaur egun hain zabaldua dagoenez eta ingurune horretan dabiltzan gazteen euskaran erdararen eragina hain nabaria izaten denez, ez dut uste egokia litzatekeenik gazte batzarra izenera aldatzea (berek izen horretara aldatzen ez badute, bederen).

text: Bestalde, asanblearismo hitza onartu beharrekoa iruditzen zait, bai: baina asanblearismo onartzeak ez dakar, nahitaez, asanblea onartu beharra: askotan gertatzen da hizkuntza batek hitz eratorri bat mailegatzen duela, baina ez eratorri horren erroa (Hiztegi Batuan animismo eta behaviorismo onartuak diren bezala, anima eta behavior onartu gabe). --Xabier Armendaritz  2013-09-12, 08:06 (UTC)
Bale. Argudio ulergarri eta erantzunezinak emanda, onartu egiten dut aldaketa. Mila esker zure azalpenengatik. Zurekin beti ikasten dugu. - --Joxemai; (erantzunak) 08:24, 12 iraila 2013 (UTC)
thread_title:  ''Batzar'' hitzerako birzuzenketaz
Eztabaida:Otarrain arrunt

message: Otarraina berez ingelerazko :en:Lobster edo gaztelerazko :es:Langostaren parekoa bada, orduan Palinuridae familiari jarrio beharko genioke otarrain izena. Bereziki Euskal Herrian jan den otarrain espezieari badagokio, espezie honetan jarri beharko genuke. Beste aukera bat da otarrain artikulua argipen artikulu bat izatea, eta espezie honi Otarrain arrunt, edo espeziearen izena jartzea izenburuan. Zer deritzozue? -Theklan ·  ·  22:11, 16 iraila 2013 (UTC)
replies: text: Elhuyar euskara-gaztelania hiztegian, «otarrain» sarrerak izen hori Palinurus generorako erabiltzearen alde egiten du:

text: Berdin Elhuyar Zientzia eta Teknologiaren Hiztegi Entziklopedikoko «otarrain» sarreran ere:

text: Beraz, bide horretatik jotzea dirudi egokiena. Bestalde, bigarren hiztegi horretan jasotako ingelesezko eta gaztelaniazko ordainak ikusita, guztiz egokia dirudi Palinurus elephas espezie honi «otarrain arrunt» izena jartzea. --Xabier Armendaritz  2013-09-16, 22:46 (UTC)
replies: text: : Palinurus eta Panulirus generoei ematen bazaie izena, orduan "argipen" artikulu bat sortuko nuke. -Theklan ·  ·  07:40, 17 iraila 2013 (UTC)
replies: text: :: Bai, otarrain izenak bi esanahi behintzat izan ditzakeenez (batetik, Palinurus eta Panulirus generoetako edozein espezie; bestetik, Palinurus elephas espeziea), nik ere uste dut hori litzatekeela egokiena. --Xabier Armendaritz  2013-09-17, 07:57 (UTC)
thread_title:  Otarraina generikoa egin, edo espezie honi egokitu?
Eztabaida:Sahats kantauriar

message: 2012/01/17an EuskalNaturarako idatzitako artikulua

message: Txokoan wikilari batzuk (, , ,  eta ) hasi dugun eztabaidan Salix cantabricaren euskarazko izena harira etorri da. Beraz, hango ideia batzuk hona ekarriko ditut, ek iradoki bezala.
Gaur desagertuta dagoen Euskal Natura webgunearen arabera, espezie honen euskarazko izena sahats kantauriarra zen. Hori dela eta, espezie izenei buruzko gure politikaren arabera, uste dut izenbururako bi aukera daudela:
* A) Salix cantabrica. Euskaltermen eta Elhuyarren euskarazko izenik ez dagoenez, zorrotz jokatuz, latinezko izena hartu beharko genuke.
* B) Sahats kantauriar. Euskal Naturan hala agertzen zenez, malgu jokatuz, euskarazko izen arrunt hau izenburutzat eman dezakegu. Euskal Natura webgunea UEUkoa zen eta ren ustez laster egongo da berriz online.
Gaurko egoera kontuan hartuta, nik sahats kantauriar hartuko nuke izenburu. Baina beste wikilariek Salix cantabricaren alde egiten badute, latinezko izenburua jartzea ere oso ongi iruditzen zait.-Urtar (eztabaida) 16:08, 4 iraila 2020 (CEST)
replies: text: Nire aldetik, beti nago euskarazko izenak lehenestearen alde, latinezko izen zientifikoen gainetik. Kontua da euskarazko izenak bibliografia izan beharko lukeela eta ez duela balio edozein webgunek behin edo behin euskarazko izen bat erabiltzea eta arrazoi soil horrengatik, EUWPk izen hori baliostea. Bestalde, nire ustez, presente eduki behar da arlo honetan eta zientzian orokorrean, euskarazko hiztegi eta erreferentziazko orrialdeak ez direla denera iristen (adibidez, Euskaltzaindia, Elhuyar ZT, etab. bezalako hiztegiak) eta iturri formal eta fidagarri batek (unibertsitate baten webgune espezializatu batek, etab.) zuzenean eta ez zeharka euskarazko izen bat erabiltzen badu (kasu honetan) espezie bat izendatzeko, hori erabiliko nuke nik Wikipedian. Kasu honetan, Sahats kantauriar gisa izendatzearen  nago. Xabi22 (eztabaida) 19:03, 4 iraila 2020 (CEST)

text: Eztabaida hori dugu Txokoan. Kasu honetan, zehazki, sahats kantauriar jartzearen  -Theklan (eztabaida) 19:06, 4 iraila 2020 (CEST)
replies: text: :Kontrako iritzirik ez dagoela dirudienez, sahats kantauriar jarriko dut izenburu.-Urtar (eztabaida) 14:44, 8 iraila 2020 (CEST)
replies: text: ::Oso sarrera gutxi ditu, interneten begiratuz gero. Dirudienez eta Euskaltermen begiratuta, iz+izond da biologiako terminologian eta "kantauriar" hitzerako beste espezie batzuetan ere hitz elkarketa ohikoena. Beraz, ni ere  -Iñaki LL (eztabaida) 16:37, 8 iraila 2020 (CEST)
thread_title:  Artikuluaren izenburua